CELEX: C2006/310/40
Language: el
Date: 2006-12-16 00:00:00
Title: Υπόθεση T-287/06: Προσφυγή της 11ης Οκτωβρίου 2006 — TORRES κατά ΓΕΕΑ — TORRES/OHMI — Bodegas Peñalba López (Torre Albéniz)

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/20
            
         Προσφυγή της 11ης Οκτωβρίου 2006 — TORRES κατά ΓΕΕΑ — TORRES/OHMI — Bodegas Peñalba López (Torre Albéniz)
   (Υπόθεση T-287/06)
   (2006/C 310/40)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Miguel Torres, S.A. (Βαρκελώνη, Ισπανία) (εκπρόσωποι: E. Armijo Chávarri, M. A. Baz de San Ceferino και A. Castán Pérez-Gómez, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Bodegas Peñalba López, S.L.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου της 27ης Ιουλίου 2006 που εκδόθηκε στην υπόθεση R 421/2004-2 και να καταδικαστεί το Γραφείο στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Bodegas Peñalba López, S.L.
   
      Σήμα προς καταχώριση: εικονιστικό σήμα Torre Albéniz, για προϊόντα των κλάσεων 32, 33 και 39 — αίτηση αριθ. 1.191.683.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα.
   
      Αντιταχθέν δικαίωμα επί σήματος ή σημείου: Διάφορα εικονιστικά ή λεκτικά κοινοτικά σήματα και εθνικά εικονιστικά σήματα για προϊόντα της κλάσεως 33.
   
      Απόφαση του τμήματος ανακοπών: Απόρριψη της ανακοπής και μερική απόρριψη της αιτήσεως καταχωρίσεως του σήματος.
   
      Απόφαση του τμήματος προσφυγών: Απόρριψη της προσφυγής και ακύρωση της αποφάσεως με την οποία απορρίπτεται η καταχώριση του αιτηθέντος σήματος για τα προϊόντα της κλάσεως 33.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού ΕΚ 40/94 (1) δεδομένου ότι ο όρος TORRE είναι το κυρίαρχο στοιχείο στη συνολική εντύπωση που δημιουργεί το αιτηθέν σήμα, υπάρχουν φωνητικές και οπτικές ομοιότητες μεταξύ των διεκδικούμενων σημείων για τα σήματα κατά των οποίων ασκήθηκε ανακοπή και υπάρχει κίνδυνος συγχύσεως μεταξύ αυτών των σημάτων ώστε αυτά να μην μπορούν να συνυπάρξουν στο εμπόριο.
   
      (1)  Kανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).